Diari Oficial de la Generalitat Valenciana


Sumari del DOGV 6540, del 10-06-2011 (2011/6546)

RESOLUCIÓ de 25 de maig de 2011, del secretari autonòmic de Justícia, per la qual s'acorda la inscripció de la baixa registral de la Fundació Manuel Feltrer León.
------------------------------------------------------------------------------------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6546


Data del document
:   22-03-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 de maig de 2011, del secretari autonòmic de Justícia, per la qual s'acorda la inscripció de la baixa registral de la Fundació Manuel Feltrer León. [2011/6546]  
Vist l'expedient de baixa de registral de la Fundación Manuel Feltrer León, resulten els següents  
  
Fets  
  
Primer. La Fundación Manuel Feltrer León es va inscriure en el Registre de Fundacions, en virtut de Reial Orde de data 24 d'abril de 1923, amb el número 204-V.  
Segon. La sentència núm. 2294/09, de 10 de maig de 2010, dictada pel Jutjat de Primera Instància núm. 23 de València, estima la demanda interposada per la Generalitat Valenciana contra la Fundación Manuel Feltrer León en els termes següents:  
«Que estimant la demanda deduïda per la Generalitat Valenciana, representada i assistida per l'advocat de la Generalitat, José Pla Gimeno, contra la Fundación Manuel Feltrer León, declarada en rebel·lia, he de declarar i declare l'extinció de la Fundació demandada per la causa prevista en l'article 32.c, de la Llei 50/2002, de 26 de desembre, en relació amb l'article 25 de la Llei Valenciana 8/1998, de 9 de desembre, de la Generalitat Valenciana, de Fundacions de la Comunitat Valenciana, i s'ordena que es procedisca a la inscripció de la dita extinció al Registre de Fundacions de la comunitat Valenciana, com també a l'obertura del procediment de liquidació en els termes legalment establits. S'imposen a la demandada les costes del procediment».  
  
Tercer. Segons el balanç final de liquidació presentat per la Fundació, el patrimoni net de la mateixa, a data 11 d'agost de 2010, ascendeix a quinze mil sis-cents seixanta-quatre euros, amb trenta-set cèntims (15.664,37 €).  
Pel que fa a la destinació del romanent de la liquidació, i no havent-se arribat a aprovar cap estatut que continga tal previsió, el Patró únic de la Fundació, Vicente Vicedo Vaño, rector de l'església de l'Assumpció de la Mare de Déu de Llíria, president de l'extingida Fundación Manuel Feltrer León, sol·licita que la dita quantitat siga transferida a la Fundació existent a Llíria, amb finalitat també educativa, denominada Francisco Llopis Latorre.  
Quart. Que per Resolució de data 22 de març de 2011, del conseller de Solidaritat i Ciutadania, es va resoldre que els béns i drets resultants de la liquidació es destinen a la Fundación Cultural Francisco Llopis Latorre, Fundación de la Comunidad Valenciana.  
Cinqué. Maria Asunción Calvo Peña, secretària de la Fundación Francisco Llopis Latorre, certifica en data 12 de maig de 2011, amb el vist-i-plau del president, Javier Camañes Forés, el rebut mitjançant transferència bancària de Bancaixa, de la quantitat de 15.661,52 euros, procedents de la Fundación Manuel Feltrer León, i acompanya fotocòpia de la transferència efectuada.  
  
Fonaments de dret  
  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, corresponent-li al conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
Quart. S'ha observat el que disposa l'article 26 de la llei 8/1998, de 9 de desembre de Fundacions de la Comunitat Valenciana, segons el qual:  
Article 26.Liquidació  
1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel Patronat de la fundació sota el control del Protectorat. El Patronat no tindrà més facultats que les de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Recaiguda la mateixa, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre, a què s'acompanyarà el certificat de l'acord aprovatori del balanç de liquidació, la ratificació del mateix pel Protectorat i una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació en el Registre, i si resulten operacions pendents d'execució o formalització, hauran de ser dutes a terme pel Protectorat.  
  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen sigut designats en el negoci fundacional o en els Estatuts de la fundació extingida. Si no n'hi ha, aquest destinació podrà ser decidida a favor de les mateixes fundacions i entitats mencionades, pel Patronat, quan tinga reconeguda aquesta facultat pel fundador, i, a falta d'aqueixa facultat, correspondrà al Protectorat complir aqueix comesa.   
  
Cinqué. Acordada l'extinció de la Fundació, per impossibilitat del compliment dels fins fundacionals, i conclòs el procediment de liquidació de la mateixa, d'acord amb la resolució esmentada en el fet segon de la present Resolució, resulta procedent donar de baixa, en el Registre de Fundacions de la Comunitat Valenciana, la Fundación Manuel Feltrer León, de conformitat amb el que disposa article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i a l'empara del que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc:  
  
Inscriure la baixa en el Registre de Fundacions de la Comunitat Valenciana de la Fundación Manuel Feltrer León.  
  
Notifiqueu la present resolució que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
  
València, 25 de maig de 2011.- El secretari autonòmic de Justícia, p. d. (R 30.07.2010): Jorge Cabré Rico.